(ધાંગધ્રાની એસ પી કોલેજમાં પંદર વર્ષથી ગુજરાતી વિષયના પ્રોફેસર તરીકે ફરજ બજાવતાં અને કોલેજના ભીંતપત્ર ‘સ્પંદન’ નું સંપાદન કરતા શ્રી મહિમ્ન ભાઈ જુદી જુદી શાળાઓમાં બાળવાંચન શિબિર, માતૃભાષા કૌશલ્ય, કાવ્ય શિક્ષણ વગેરે માટે પ્રવૃત્તિઓ કરે છે. ધાંગધ્રા કોલેજમાં જ તેઓ ગાંધીદર્શન કેન્દ્ર ચલાવે છે જેના માધ્યમથી તેઓ પ્રશ્નોત્તરી સ્પર્ધા, નિબંધ, વકૃત્વ સ્પર્ધા જેવા આયોજનો કરે છે. વિદ્યાર્થીઓની સર્જનાત્મક પ્રવૃત્તિ ખીલવવાના કાર્યમાં સદાય રત રહેતા મહિમ્નભાઈને સાહિત્ય સંગીત, પ્રવાસ તથા સામાજિક પ્રવૃત્તિઓ વગેરેનો શોખ છે.